Vesna Pisarović
Vesna Pisarović (Brčko, 9. travnja 1978.), hrvatska pop i džez pjevačica.

Biografija 
Rođena je 9. travnja 1978. u Brčkom. Vesna Pisarović djetinjstvo je provela u Slavonskoj Požegi, gdje je pohađala muzičku školu u kojoj je učila flautu. Istovremeno je bila članica nekoliko zborova i učestvovala je na raznim muzičkim natjecanjima. Sredinom 1990-ih preselila se u Zagreb radi studija fonetike i kroatistike na Filozofskom fakultetu Sveučilišta u Zagrebu. U to vrijeme počela je pjevati u klubovima i pisati tekstove pjesama. Prilikom gostovanja na Zadarfestu 1997. upoznala je Milanu Vlaović, koja je počela pisati tekstove za nju. Godine 2002. Pisarović je pobijedila na Dori, što joj je osiguralo odlazak na natjecanje Eurosong. Pjesmom Everything I Want (dosl. sve što želim) zauzela je 11. mjesto 2002. Za predstavnika Bosne i Hercegovine na Eurosongu 2004 napisala je tekst In the Disco (dosl. u disku). Od 2009. živi i radi u Berlinu. U listopadu 2009. udala se za Ozrena Pupovca, sina Milorada Pupovca. Završivši 2000-ih školu za pjevanje u Hagu i magistriravši džez pjevanje na Muzičkoj i dramskoj školi Guildhall u Londonu, Pisarović je karijeru pop pjevačice preusmjerila u onu džez pjevačice. 
Krajem 2016. godine za njemačku diskografsku kuću Jazzwerkstatt objavila je album jazz obrada starih jugoslavenskih hitova ’50-ih i ’60-ih pod nazivom „The Great Yugoslav Songbook”. Sredinom travnja 2017. album u formatu dvostrukog vinilnog izdanja „Naša velika pjesmarica” objavila je hrvatska diskografska kuća PDV Records. Za Jazzwerkstatt je u ožujku 2019. objavila osmi studijski i treći džez album, Petit Standard; bila je na istoimenoj turneji kasnije u julu.

U 2018. je nominirana za glazbenu nagradu Porin u kategoriji Najbolji album zabavne glazbe za uradak Naša velika pjesmarica / The Great Yugoslav Songbook.

Diskografija 
 Da znaš (2000)
 Za tebe stvorena (2001)
 Everything I Want (2002)
 Kao da je vrijeme... (2002)
 Pjesma mi je sve (2003)
 Peti (2005)
 With Suspicious Minds (2012)
 Petit Standard (2019)

Reference

Literatura

Eksterni linkovi 
 discogs.com
 allmusic.com

Biografije, Brčko
Jugoslavenske pjevačice
Hrvatske pop-pjevačice
Predstavnici Hrvatske na Pjesmi Eurovizije